LH วอลุ่มแน่น-บวกแรง4% โบรกฯแนะเก็งกำไรชูหุ้นเด่นปันผลสูงเป้า 11.40 บ.   
LH วอลุ่มแน่น-บวกแรง4% โบรกฯแนะเก็งกำไรชูหุ้นเด่นปันผลสูงเป้า 11.40 บ. โดย ณ เวลา 15.02 น. อยู่ที่ระดับ 10.10 บาท บวก 0.35 บาท หรือ 3.59% ด้วยมูลค่าซื้อขาย 331.13 ล้านบาท
17 ม.ค. 2562

ผู้สื่อข่าวรายงานว่า บริษัทแลนด์แอนด์เฮ้าส์ จำกัด (มหาชน) หรือ LH  ณ เวลา 15.02 น. อยู่ที่ระดับ 10.10 บาท บวก 0.35 บาท หรือ 3.59% ด้วยมูลค่าซื้อขาย 331.13 ล้านบาท ราคาหุ้นวิ่งแรงในรอบ 1 เดือน โดยเทียบตั้งแต่หุ้นขึ้นไปทดสอบระดับ 10.10 บาท เมื่อวันที่ 12 ธ.ค.61

บล.เมย์แบงก์ กิมเอ็ง ระบุในบทวิเคราะห์วันนี้(17ม.ค.) ว่า บริษัทแลนด์แอนด์เฮ้าส์ จำกัด (มหาชน) หรือ LH แนะนำ Trading Buy LH โดยให้ราคาเป้าหมายที่ 11.40 บาท/หุ้น โดยมองว่า LH ในปีนี้ยังสามารถปรับตัวและบริหารความเสี่ยงได้ดี
โดยเน้นการเติบโตจากธุรกิจเช่า การขายสินทรัพย์เพื่อเพิ่มเงินทุนหมุนเวียนและสร้างกำไรพิเศษ รวมทั้งการหยุดเปิดโครงการคอนโดมิเนีย LH เป็นหุ้นที่มี Payout เงินปันผลสูงที่สุดในกลุ่ม ให้ผลตอบแทนจากเงินปันผลประมาณ 7.5%+/- ต่อปี จึงแนะนำเป็น Dividend Stock สำหรับนักลงทุนระยะยาว